დოჯსონის კონდენსაცია
მათემატიკაში დოჯსონის კონდენსაცია ან კონტრაქტორების მეთოდი ეწოდება კვადრატული მატრიცის დეტერმინანტის გამოთვლის ალგორითმს. მას თავისი გამომგონებლის, ჩარლზ ლუტვიჯ დოჯსონის სახელი მიენიჭა, რომელიც უფრო ცნობილია ფსევდონიმით ლუის კეროლი, როგორც ავტორი ნაწარმოებისა „ალისას თავგასავლები საოცრებათა ქვეყანაში“. დოჯსონმა აღნიშნული მეთოდი პირველად აღწერა 1866 წელს თავის ერთადერთ მეცნიერულ ნაშრომში. შემდგომში ეს მეთოდი შევიდა დოჯსონის მიერ დაწერილ სასწავლო წიგნში სათაურით: An Elementary Treatise on Determinants, with their application to simultaneous linear equations and algebraical geometry (ყვებიან, თითქოს დედოფალ ვიქტორიას ისე მოსწონებია „ ალისას თავგასავლები საოცრებათა ქვეყანაში“, რომ მოუთხოვია აუცილებლად მიეცათ წასაკითხად ლ. კეროლის ყველა ახალი ნაწარმოები და რომ მის გაკვირვებას საზღვარი არ ჰქონდა, როდესაც სულ მალე აღნიშნული სასწავლო წიგნი მიართვეს). დოჯსონის კონდენსაციის ალგორითმი მდგომარეობს შემდგომში: თუ გვაქვს n × n {\displaystyle n\times n} მატრიცა A {\displaystyle A} , მისი ელემენტებისგან გარკვეული წესით აიგება ( n − 1 ) × ( n − 1 ) {\displaystyle (n-1)\times (n-1)} მატრიცა B {\displaystyle B} , ხოლო A {\displaystyle A} და B {\displaystyle B} მატრიცების ელემენტებისგან აიგება ( n − 2 ) × ( n − 2 ) {\displaystyle (n-2)\times (n-2)} მატრიცა C {\displaystyle C} , და ა.შ. პროცესი დასრულება 1 × 1 {\displaystyle 1\times 1} მატრიცის აგებით, რომელის ერთადერთი ელემენტიც იქნება A {\displaystyle A} მატრიცის დეტერმინანტი.